[{"text_idx": "#000000", "text": "Hispanio \u2013 c\u0302ampiono de Eu\u0306ropo 2012"}, {"text_idx": "#000001", "text": "La eu\u0306ropa futbalc\u0302ampionado, kiu la unuan fojon okazis en orienteu\u0306ropaj landoj (Pollando kaj Ukrainio) finig\u0302is per sufic\u0302e prognozebla venko de Hispanio. La nacia teamo de c\u0302i tiu lando farig\u0302is la unua en la historio, kiu c\u0302ampionig\u0302is 3-foje sinsekve en tri grandaj turniroj: du eu\u0306ropaj kaj unu monda. Siavice la hispana c\u0302eftrejnisto Vicente del Bosce faris sian rekordon: li nun havas en sia \u201cbagag\u0302o\u201d trejnovenkojn en la eu\u0306ropa c\u0302ampionado (2012), la monda (2010), kaj krome kune kun madrida Real li dufoje triumfis en la C\u0302ampiona Ligo (2000, 2002). Plia rekordo estas la rezulto de la finalo: neniam antau\u0306e la decida matc\u0302o finig\u0302is kun tioma avantag\u0302o: 4:0 (venkitaj estis la italoj). Krome estas la unua fojo, kiam eu\u0306ropa triumfanto sukcese defendis la titolon \u2013 pli frue la kontinenta c\u0302ampiono nepre ne ripetis sian sukceson sekvafoje\nG\u0302enerale la c\u0302ampionado pasis sen sensacioj \u2013 gajnis la favorato, preskau\u0306 c\u0302iuj fortaj teamoj promociig\u0302is en la kvaronfinalon. Nur iom neatendita estis la malsukceso de la \u201cmastroj\u201d de la turniro \u2013 Pollando kaj Ukrainio. Ambau\u0306 teamoj ne pluiris post la grupa etapo."}, {"text_idx": "#000002", "text": "C\u0302i tiu grupo estis konsiderata la plej facila, c\u0302ar c\u0302iuj teamoj estis pli-malpli egalfortaj kaj rajtis esperi je sukceso. Do des pli neatendita estis la rezulto: Pollando, malgrau\u0306 la mastra statuso, restis lasta en la grupo, kaj Rusio ne iris plu. La unuan kaj duan lokojn okupis C\u0302eh\u0302io kaj Grekio."}, {"text_idx": "#000003", "text": "Male c\u0302i grupo estis nomita \u201cla morta grupo\u201d, c\u0302ar tie kolektig\u0302is tri fortegaj teamoj, kies partopreno ec\u0302 en finalo ne estus surprizo: Germanio, Nederlando kaj Portugalio. La grupon kompletigis la Eu\u0306roc\u0302ampiono-1992 Danio. Do iu devis malgajni. Ni menciis mankon de sensacioj \u2013 ioma s\u0302oko nur estis rezulto de Nederlando, kiu malgajnis c\u0302iujn tri matc\u0302ojn. Konsiderante, ke la teamo antau\u0306 2 jaroj ludis en la finalo de la monda c\u0302ampionado, la rezulto efektive estas mismirinda. Inverse Germanio trifoje gajnis kaj kune kun Portugalio iris en la kvaronfinalon."}, {"text_idx": "#000004", "text": "La unua matc\u0302o en c\u0302i tiu grupo kunigis teamojn, kiuj post tri semajnoj denove renkontig\u0302is \u2013 jam en la finalo. Estis Hispanio kaj Italio, kaj tiam ili finis la ludon senvenke: 1:1. Kiel konkludeblas, la aliaj du teamoj restis en la 3a kaj 4a lokoj \u2013 temas pri Kroatio kaj Irlando. C\u0302i-lasta ig\u0302is la malplej forta teamo de la c\u0302ampionado \u2013 same kiel Nederlando g\u0302i malgajnis c\u0302iujn matc\u0302ojn. Interese, ke se en la lasta grupa ludo la kroatoj kaj la hispanoj finus 2:2, ili ambau\u0306 pluiris, dum la italoj restus en la 3a loko. Sed felic\u0302e malhonesta ludo ne okazis."}, {"text_idx": "#000005", "text": "Tute ne estis surpriza la fina rezulto \u2013 ne pluiris Ukrainio kaj Svedio, dum Anglio kaj Francio jes. Sed malgrau\u0306 tio unu matc\u0302o de c\u0302i grupo longe estos memorata: temas pri la venko de Anglio super Ukrainio 1:0. En la 62a minuto, jam kiam la angloj enj\u0302etis golon, ukrainia atakanto Marko Devic\u0301 faris fortegan s\u0302oton kaj la pilko plene transiris la golejan linion, kaj nur poste g\u0302in, la pilkon, reens\u0302otis angla futbalisto. La golo ne estis fiksita, kio kau\u0306zis novan ondon de kritiko kontrau\u0306 la monda futbala registaro, kiu ne volas uzi modernajn teknologiojn por solvi tiajn situaciojn. Sepp Blatter, prezidanto de FIFA, baldau\u0306 skribis en sia twitter: \u201cPost la lastnokta matc\u0302o GLT (gol-linia teknologio. \u2013 G.A.) ne plu estas alternativo, sed neceso\u201d."}, {"text_idx": "#000015", "text": "Ne estas kau\u0306zoj por pensi, ke Hispanio perdos siajn poziciojn. La ludantoj estas ankorau\u0306 sufic\u0302e junaj kaj sendube Hispanio (r)estos unu el c\u0302efaj favoratoj de la sekva mondc\u0302ampionado, kiu okazos en Brazilo. Same kiel Italio, Portugalio kaj Germanio, kiuj aspektis tute bone en la j\u0302usa Eu\u0306ro. La c\u0302efa konkludo, farebla post la turniro, estas ke g\u0302enerale en la eu\u0306ropa futbalo nenio s\u0302ang\u0302ig\u0302is."}, {"text_idx": "#000018", "text": "Estante amanto de la futbalo de la kluboj, ne de la naciaj teamoj, mi emas rigardi la internaciajn turnirojn kun c\u0302agreno. (Mi c\u0302agrenig\u0302as pro mia abomeno al la naciismo; tiu abomeno estas unu el la c\u0302efaj kialoj de mia Esperantistig\u0302o.) Kontraste, mi rigardas pleng\u0302oje la C\u0302ampion-Ligon. Sed, fine, la grandajn internaciajn turnirojn mi ne povas ignori, pro la alt-niveleco de multaj el iliaj matc\u0302oj.\nLa c\u0302i-jara turniro Eu\u0306ro estis tre g\u0302uebla. Anglio, la nacia teamo de mi plej preferata, ludis bone \u2014 ec\u0302 se defendeme. (Notu ke la bela futbalo konsistas ne sole el la atakado sed ankau\u0306 el la defendado.) G\u0302i malvenkis en la kvaronfinalo kontrau\u0306 Italio c\u0302efe pro la ludado belega kaj genia fare de la itala mez-kampisto Andrea Pirlo.\nLa bono de la turniro Eu\u0306ro estas tio, ke g\u0302in partoprenas nur 16 teamoj; pro tio estas tiuturnire malmultaj matc\u0302oj inter la teamoj de fortoj vaste malsamaj. Ekz-e: en la c\u0302i-jara turniro, la sola teamo vere malforta estis Irlando.\nTio draste kontrastas al la Mond-Pokalo, kiun partoprenas 200 teamoj. (Mi s\u0302ercas \u2014 g\u0302in partoprenas 32 teamoj; tio estas nombro tro granda.) Tiu turniro do c\u0302iam enhavas multajn teamojn malfortajn. Pro tio, tiu turniro tro longe dau\u0306ras; kaj okazas tiuturnire multaj matc\u0302oj neinteresaj.\nSed, UEFA malsag\u0302e decidis s\u0302ang\u0302i tiun bonan trajton de la turniro Eu\u0306ro: la sekvontan turniron (je 2016) partoprenos 24 teamoj. Tio estas decido tre bedau\u0306rinda, kiu certe malaltigos la kvaliton de tiu turniro.\nJam sufic\u0302as (tromultas, c\u0302u?) unu Mond-Pokalo; ne estas bezonata alia turniro tia."}, {"text_idx": "#000019", "text": "Estante amanto de la futbalo de la kluboj, ne de la naciaj teamoj, mi emas rigardi la internaciajn turnirojn kun c\u0302agreno. (Mi c\u0302agrenig\u0302as pro mia abomeno al la naciismo; tiu abomeno estas unu el la c\u0302efaj kialoj de mia Esperantistig\u0302o.) Kontraste, mi rigardas pleng\u0302oje la C\u0302ampion-Ligon. Sed, fine, la grandajn internaciajn turnirojn mi ne povas ignori, pro la alt-niveleco de multaj el iliaj matc\u0302oj."}, {"text_idx": "#000020", "text": "La c\u0302i-jara turniro Eu\u0306ro estis tre g\u0302uebla. Anglio, la nacia teamo de mi plej preferata, ludis bone \u2014 ec\u0302 se defendeme. (Notu ke la bela futbalo konsistas ne sole el la atakado sed ankau\u0306 el la defendado.) G\u0302i malvenkis en la kvaronfinalo kontrau\u0306 Italio c\u0302efe pro la ludado belega kaj genia fare de la itala mez-kampisto Andrea Pirlo."}, {"text_idx": "#000021", "text": "La bono de la turniro Eu\u0306ro estas tio, ke g\u0302in partoprenas nur 16 teamoj; pro tio estas tiuturnire malmultaj matc\u0302oj inter la teamoj de fortoj vaste malsamaj. Ekz-e: en la c\u0302i-jara turniro, la sola teamo vere malforta estis Irlando."}, {"text_idx": "#000022", "text": "Tio draste kontrastas al la Mond-Pokalo, kiun partoprenas 200 teamoj. (Mi s\u0302ercas \u2014 g\u0302in partoprenas 32 teamoj; tio estas nombro tro granda.) Tiu turniro do c\u0302iam enhavas multajn teamojn malfortajn. Pro tio, tiu turniro tro longe dau\u0306ras; kaj okazas tiuturnire multaj matc\u0302oj neinteresaj."}, {"text_idx": "#000023", "text": "Sed, UEFA malsag\u0302e decidis s\u0302ang\u0302i tiun bonan trajton de la turniro Eu\u0306ro: la sekvontan turniron (je 2016) partoprenos 24 teamoj. Tio estas decido tre bedau\u0306rinda, kiu certe malaltigos la kvaliton de tiu turniro."}, {"text_idx": "#000024", "text": "Jam sufic\u0302as (tromultas, c\u0302u?) unu Mond-Pokalo; ne estas bezonata alia turniro tia."}]